CELEX: 61999CJ0347
Language: da
Date: 2000-12-14
Title: Domstolens Dom (Anden Afdeling) af 14. december 2000. # Kommissionen for De Europæiske Fællesskaber mod Irland. # Traktatbrud - Manglende gennemførelse af direktiv 95/50/EF. # Sag C-347/99.

Avis juridique important

|

61999J0347

Domstolens Dom (Anden Afdeling) af 14. december 2000.  -  Kommissionen for De Europæiske Fællesskaber mod Irland.  -  Traktatbrud - Manglende gennemførelse af direktiv 95/50/EF.  -  Sag C-347/99.  

Samling af Afgørelser 2000 side I-11647

ParterDommens præmisserAfgørelse om sagsomkostningerAfgørelse
Nøgleord

Medlemsstater forpligtelser gennemførelse af direktiver manglende gennemførelse ubestridt(Art 226 EF) 

Parter

I sag C-347/99,Kommissionen for De Europæiske Fællesskaber ved juridisk konsulent M. Wolfcarius, som befuldmægtiget, og med valgt adresse i Luxembourg hos C. Gómez de la Cruz, Kommissionens Juridiske Tjeneste, Wagnercentret, Kirchberg,sagsøger,modIrland ved Chief State Solicitor M.A. Buckley, som befuldmægtiget, og med valgt adresse i Luxembourg på Irlands Ambassade, 28, route d'Arlon,sagsøgt,angående en påstand om, at det fastslås, at Irland har tilsidesat sine forpligtelser i henhold til Rådets direktiv 95/50/EF af 6. oktober 1995 om indførelse af ensartede kontrolprocedurer i forbindelse med transport af farligt gods ad vej (EFT L 249, s. 35), idet Irland ikke har vedtaget eller under alle omstændigheder ikke har underrettet Kommissionen om de ved lov eller administrativt fastsatte bestemmelser, som er nødvendige for at efterkomme direktivet,harDOMSTOLEN (Anden Afdeling)sammensat af afdelingsformanden, V. Skouris, og dommerne R. Schintgen (refererende dommer) og N. Colneric,generaladvokat: F.G. Jacobsjustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 12. oktober 2000,afsagt følgendeDom 

Dommens præmisser

1 Ved stævning indleveret til Domstolens Justitskontor den 20. september 1999 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Irland har tilsidesat sine forpligtelser i henhold til Rådets direktiv 95/50/EF af 6. oktober 1995 om indførelse af ensartede kontrolprocedurer i forbindelse med transport af farligt gods ad vej (EFT L 249, s. 35), idet Irland ikke har vedtaget eller under alle omstændigheder ikke har underrettet Kommissionen om de ved lov eller administrativt fastsatte bestemmelser, som er nødvendige for at efterkomme direktivet.2 I henhold til direktivets artikel 10, stk. 1, første afsnit, skulle medlemsstaterne sætte de nødvendige love og administrative bestemmelser i kraft for at efterkomme direktiv 95/50 inden den 1. januar 1997 og straks underrette Kommissionen herom.3 Da Kommissionen ikke modtog nogen oplysninger om bestemmelser, som Irland havde fastsat til gennemførelse af direktiv 95/50, opfordrede den ved åbningsskrivelse af 5. november 1997 den irske regering til at fremkomme med sine bemærkninger inden for en frist på to måneder.4 Ved skrivelse af 8. september 1998 henviste de irske myndigheder til den medsendte kopi af en skrivelse af 5. januar 1998 til Kommissionens generalsekretær, som indeholdt nærmere oplysninger om de igangværende tiltag og om de vanskeligheder, man var stødt på i forbindelse med udarbejdelsen af bestemmelser til gennemførelse af direktiv 95/50. Det fremgik af denne skrivelse, at lovgivningsproceduren forventedes afsluttet i løbet af parlamentets efterfølgende samling, dvs. inden udgangen af 1998.5 Da Kommissionen ikke modtog yderligere oplysninger om de foranstaltninger, som Irland havde truffet med henblik på at efterkomme direktiv 95/50, fremsatte den ved skrivelse af 24. september 1998 en begrundet udtalelse over for Irland, hvori den opfordrede Irland til at træffe de nødvendige foranstaltninger for at opfylde sine forpligtelser i henhold til direktivet inden for en frist på to måneder fra udtalelsens meddelelse.6 I sit svar af 2. februar 1999 meddelte de irske myndigheder Kommissionen, at den lovgivning, der skulle lette Irlands tiltrædelse af den europæiske konvention om international transport af farligt gods ad vej (ADR-konventionen), var blevet vedtaget i sin helhed, og at de gennemførelsesbestemmelser, som ville sikre den fulde gennemførelse af direktiv 95/50, ville blive tilsendt Kommissionen snarest muligt.7 Ved skrivelse af 26. april 1999 meddelte myndighederne Kommissionen, at Irland endnu ikke havde gennemført direktiv 95/50, og at man følgelig ikke var i stand til at tilstille Kommissionen den årlige rapport vedrørende anvendelsen af direktivet, som er omtalt i direktivets artikel 9, stk. 1.8 Da Kommissionen ikke modtog yderligere oplysninger fra den irske regering om gennemførelsen af direktiv 95/50, besluttede den at anlægge nærværende sag.9 Kommissionen har i stævningen anført, at Irlands forpligtelse til at træffe foranstaltninger med henblik på at efterkomme direktiv 95/50 ikke er omtvistet. Kommissionen har gjort gældende, at Irland ikke har underrettet den om vedtagelsen af sådanne bestemmelser, og at den ikke rådede over andre oplysninger, hvoraf den kunne slutte, at medlemsstaten havde vedtaget de nødvendige bestemmelser. Kommissionen har anført, at den således var berettiget til at antage, at disse endnu ikke var blevet vedtaget, og at Irland derfor havde tilsidesat sine forpligtelser i henhold til direktivet.10 Irland bestrider ikke det påståede traktatbrud og henholder sig i svarskriftet til, at arbejdet med udarbejdelsen af forslag til bestemmelser til gennemførelse af direktiv 95/50 fortsætter.11 Da direktivet ikke er gennemført inden for den fastsatte frist, må der gives Kommissionen medhold i søgsmålet.12 Det skal herefter fastslås, at Irland har tilsidesat sine forpligtelser i henhold til direktiv 95/50, idet Irland ikke inden for den fastsatte frist har vedtaget de nødvendige love og administrative bestemmelser for at efterkomme direktivet. 

Afgørelse om sagsomkostninger

Sagens omkostninger13 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Irland tilpligtes at betale sagens omkostninger, og Irland har tabt sagen, bør det pålægges Irland at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Anden Afdeling)1) Irland har tilsidesat sine forpligtelser efter Rådets direktiv 95/50/EF af 6. oktober 1995 om indførelse af ensartede kontrolprocedurer i forbindelse med transport af farligt gods ad vej, idet Irland ikke inden for den fastsatte frist har vedtaget de nødvendige love og administrative bestemmelser for at efterkomme direktivet.2) Irland betaler sagens omkostninger.